Mongwe wa barwa ba ga Kora yo o kwadileng Pesalema 84, yo o neng a direla kwa tempeleng beke e le nngwe morago ga dikgwedi dingwe le dingwe di le thataro, o ne a bona dintlhaga tseo mo tempeleng. E re ka a ne a eletsa go tshwana le dipeolwane tseo tse di neng di nnela ruri mo ntlong ya ga Jehofa, o ne a re: “A bo motlaagana wa gago o mogolo o le montle jang ne, Wena Jehofa wa masomosomo! Moya wa me o tlhologeletswe malwapa a ga Jehofa e bile o lapile. . . . Le nonyane tota e bone ntlo, le peolwane e iponetse sentlhaga, kwa e beileng bana ba yone gone—sebeso sa gago se segolo, wena Jehofa wa masomosomo, Kgosi ya me le Modimo wa me!” (Pesalema 84:1-3) Fela jaaka mopesalema, a rona le bana ba rona re eletsa le go anaanela go nna le batho ba Modimo ka dinako tsotlhe?—Pesalema 26:8, 12.